Source: https://www.riigiteataja.ee/akt/108082013002
Timestamp: 2018-06-23 02:26:34+00:00

Document:
RT I, 08.08.2013, 2
Vastu võetud 30.06.2009 nr 58
RTL 2009, 53, 781
06.04.2011 RT I, 13.04.2011, 7 16.04.2011
02.08.2013 RT I, 08.08.2013, 1 11.08.2013
Määrus kehtestatakse «Rahvatervise seaduse» § 8 lõike 2 punkti 82 ja «Sotsiaalhoolekande seaduse» § 202 lõike 3 alusel.
(1) Määrusega kehtestatakse nõuded «Sotsiaalhoolekande seaduse» § 10 punktides 12, 14, 15 ja 16 nimetatud igapäevaelu toetamise teenuse, toetatud elamise teenuse, kogukonnas elamise teenuse ja ööpäevaringse erihooldusteenuse (edaspidi erihoolekandeteenus) osutamisele ning nimetatud teenuste osutamise ruumidele, sealhulgas eraldusruumile, ruumide sisustusele ja korrashoiule ning maa-alale.
(2) Igapäevaelu toetamise teenuse ja toetatud elamise teenuse osutamise ruumidele kohaldatakse käesolevat määrust juhul, kui teenust osutatakse teenuse osutaja omandis olevates või temale kasutamiseks antud ruumides.
(1) Erihoolekandeteenuse osutamiseks kasutatavad ruumid (edaspidi ruumid) peavad vastama «Ehitusseaduse» §-s 3 ja selle alusel kehtestatud ehitisele esitatavatele nõuetele ning käesoleva määrusega kehtestatud tervisekaitsenõuetele.
(2) Erihoolekandeteenuse osutajal peavad olema teenuse osutamiseks sobivad ruumid, kus on piisav õhuvahetus, küllaldane loomulik ja kunstlik valgustus, «Veeseaduses» ja selle alusel joogiveele kehtestatud nõuetele vastav joogivesi, kanalisatsioon ning võimalus tualeti kasutamiseks, pesemiseks ja telefoni või muu sidevahendi kasutamiseks.
(4) Erihoolekandeteenuse osutaja tagab osutatava teenuse ohutuse vastavalt «Toote ja teenuse ohutuse seadusele».
(2) Elamu, kus osutatakse kogukonnas elamise teenust või ööpäevaringset erihooldusteenust, lähiümbrus peab olema heakorrastatud, võimaluse korral haljastatud vähemalt 40% ulatuses ning vajaduse korral piiratud piirdeaiaga.
4) läheduses ei ole mürarikas ega ohtlik ettevõte, suure liiklustihedusega või tolmav maantee või muu elu või tervist ohustav saasteallikas «Välisõhu kaitse seaduse» tähenduses.
(4) Kogukonnas elamise teenuse ja ööpäevaringse erihooldusteenuse osutamise maa-alal olevad jäätmenõud ja -mahutid peavad asuma eemal teenuse osutamise ruumide akendest, kasutamiseks ja äraveoks sobival kohal. Jäätmenõude ja -mahutite kasutamine peab olema ohutu ja nendest ei tohi levida nakkusi ja kahjureid.
(5) Kogukonnas elamise teenust või ööpäevaringset erihooldusteenust saava isiku juurdepääs teenuse osutamise maa-alal asuva kraavi, basseini ja muu tehis- või loodusliku veekogu juurde peab olema ohutu.
(2) Erihoolekandeteenust saava isiku kasutuses olevates ruumides, sealhulgas koridorides ja treppidel, peab olema piisavalt liikumisruumi ja liikumist hõlbustavaid tugesid ning sisustus peab võimaldama ohutult läbi viia arendavaid ja muid vajalikke tegevusi.
1) magamistuba (-toad), mille põrandapindala on vähemalt 8 m2, arvestusega, et ühe teenust saava isiku kohta peab ruumis olema vähemalt 6 m2 põrandapindala;
2) elutuba (-toad) või muu ruum vaba aja veetmiseks, arvestusega, et ühe teenust saava isiku kohta peab ruumis olema vähemalt 2 m2 põrandapindala;
3) köök või kööginurk, mille põrandapindala peab olema piisavalt suur lähtuvalt erihoolekandeteenust saavate isikute vajadustest;
4) kuni kümne kogukonnas elamise teenust või ööpäevaringset erihooldusteenust saava isiku, välja arvatud uriini absorbeerivaid abivahendeid kasutava isiku, kohta vähemalt üks vajaliku põrandapindalaga valamuga tualettruum;
5) kuni kümne kogukonnas elamise teenust või ööpäevaringset erihooldusteenust saava isiku kohta vähemalt üks vajaliku põrandapindalaga pesemisruum duši või vanniga. Pesemisruum ja tualettruum võivad olla ühendatud;
(6) Kui iseseisvat õendusabi teenust osutatakse ööpäevaringse erihooldusteenuse osutaja ruumides ja teenust saava isiku kasutuses ei ole privaatset ruumi, peab lisaks lõikes 3 nimetatud ruumidele olema iseseisva õendusabi teenuse osutajal võimalus kasutada teenuse osutamiseks sobivat ruumi, kus on tagatud teenust saavale isikule privaatsus.
[RT I, 08.08.2013, 1 - jõust. 11.08.2013]
(7) Kogukonnas elamise teenuse ja ööpäevaringse erihooldusteenuse osutamise ruumide puhastamiseks kasutatavad seadmed ja vahendid hoitakse ruumis, kus on piisav õhuvahetus, valamu ja tingimused põrandapesuks vajalike korduvkasutusega vahendite pesemiseks ning vajadusel pesumasin.
(2) Köök või kööginurk peab olema vajadustekohaselt sisustatud, et tagada võimalus ohutult toitu valmistada ja süüa.
(3) Klaasuksed, põrandani ulatuvad klaasist aknad ja vaheseinad, peegeluksed ning -pinnad ruumides peavad olema ohutud ja ratastooli kõrguselt varustatud kaitsega või nähtavalt märgistatud.
(6) Elektripistikupesad kaetakse vajaduse korral kaitsetega olenevalt teenust saavate isikute arengutasemest ja psüühilisest seisundist.
2) puhastusvahendid, välja arvatud käte pesemiseks mõeldud seep ja nõude pesemiseks kasutatavad vahendid, ja teised kemikaalid hoitakse lukustatud või turvakinnisega kapis või muus kogukonnas elamise teenust või ööpäevaringset erihooldusteenust saavatele isikutele kättesaamatus kohas;
3) põranda- ja trepipind peab olema liikumist takistavate konarusteta, mitte libe, kergesti puhastatav ja vajadusel desinfitseeritav.
(1) Magamistoas võib elada kuni kaks erihoolekandeteenust saavat samast soost isikut. Sügava liitpuudega isikuid võib ühes magamistoas elada kuni neli. Erinevast soost teenust saavaid isikuid võib ühte magamistuppa teenusele panna üksnes isiku kirjaliku avalduse alusel.
(3) Magamistoa suurus, sisustuse valik ja paigutus peab võimaldama teenuse osutajale vajaduse korral mõlemalt poolt juurdepääsu voodile ja kasutada funktsionaalvoodit ning ümberasetamise ja teisaldamise abivahendeid.
(5) Magamistoas peab olema vähemalt üks ligipääsetav seinakontakt, nõuetekohane üldvalgustus ja kohtvalgustus lähtuvalt isiku või eestkostja soovist või teenuse eesmärgist ning valguse reguleerimist võimaldavad aknakatted.
(6) Magamistoa ust võimaldatakse vajaduse korral seestpoolt lukustada, kuid teenuse osutajale peab olema tagatud juurdepääs tuppa.
(2) Eraldusruumi põrandapindala peab olema vähemalt 8 m2.
[RT I, 13.04.2011, 7 - jõust. 16.04.2011]
(1) Igapäevaelu toetamise teenuse või toetatud elamise teenuse osutaja omandis või temale kasutamiseks antud ruumid peavad vastama § 4 lõikes 2, §-s 5 ja §-des 9–11 sätestatud nõuetele.
(2) Kui igapäevaelu toetamise teenustel või toetatud elamise teenustel valmistatakse toitu väljaspool teenust saava isiku eluruumi, peab olema teenuse osutajal § 4 lõike 3 punktis 3 toodud nõuetele vastav köök või kööginurk koos § 5 lõikes 2 toodud sisustusega.
(1) Magamistoa, elutoa ja muu vaba aja veetmise ruumi õhuvahetus, siseõhu mikrobioloogiline ja keemiline koostis, sealhulgas kahjulike gaaside, peenosakeste ja radooni sisaldus peab vastama vähemalt «Toote ja teenuse ohutuse seaduse» § 7 lõike 31 punktis 1 või 2 nimetatud standardites toodud eluruumidele esitatud miinimumnõuetele.
(2) Ruumide optimaalne õhuniiskus on vahemikus 40% kuni 60%. Lubatud on siseõhu suhtelise niiskuse vähenemine kuni 30%-ni ja lühiajaline tõus kuni 70%-ni.
(3) Ruumi siseõhu temperatuur peab olema vähemalt 19 °C. Siseõhu temperatuuri tõusmisel üle 27 °C võetakse tarvitusele meetmed temperatuuri alandamiseks.
Erihoolekandeteenuse osutaja tagab erihoolekandeteenust saava isiku kasutuses olevates ruumides vähemalt asjakohastele valgustuse standardite miinimumnõuetele vastava valgustuse, arvestades ruumis läbiviidavat erihoolekandeteenuse sisuks olevat tegevust.
(1) Ruumid ja sisustus peavad olema puhtad. Puhastamisel kasutatakse «Kemikaaliseaduse» nõuetele vastavaid aineid kasutusjuhendi kohaselt. Puhastamisel kasutatavad ained peavad olema müügipakendis ja nõuetekohaselt valmistatud töölahused lekkekindlas märgistatud anumas.
(2) Puhastusvahendite kasutamisel peab vältima nakkuste levikut. Tualettruumi, siibrite ja teisaldatavate tualetitoolide puhastusvahendid peavad olema asjakohaselt tähistatud ja hoitud teistest puhastusvahenditest ja -ainetest eraldi.
(7) Madratseid, tekke ja patju tuleb kloppida, pesta või puhastada vastavalt vajadusele, kuid vähemalt kaks korda aastas. Madratsi- ja padjakatteid pestakse vastavalt vajadusele, kuid vähemalt üks kord kvartalis. Voodipesu ja käterätikuid tuleb vahetada vastavalt vajadusele, kuid vähemalt üks kord nädalas.
(9) Erihoolekandeteenust saavale isikule võimaldatakse piisavas koguses kasutada «Veeseaduses» ja selle alusel joogiveele kehtestatud nõuetele vastavat joogivett.
(10) Kogukonnas elamise teenuse osutaja või ööpäevaringse erihooldusteenuse osutaja juures võimaldatakse ööpäevaringselt kasutada pesemiseks sooja vett temperatuuriga 40-55 °C.
(11) Kogukonnas elamise teenuse osutajal või ööpäevaringse erihooldusteenuse osutajal peab olema võimalus erihoolekandeteenust saavate isikute nõuetekohaseks toitlustamiseks ja vajadusel eritoitlustamiseks, võttes arvesse teenust saava isiku terviseseisundit ja erivajadusi. Toitlustamisel järgitakse «Toiduseaduse» ja muude toidualaste asjakohaste õigusaktide nõudeid ja «Rahvatervise seaduse» § 8 lõike 2 punkti 4 alusel kehtestatud tervisekaitsenõudeid toitlustamisele tervishoiu- ja hoolekandeasutuses.
(1) Erihoolekandeteenuse osutajad, kes osutavad määruse jõustumise ajal erihoolekandeteenust, peavad end käesoleva määruse nõuetega, välja arvatud § 4 lõikes 3 ja § 6 lõikes 1 sätestatud nõuetega, vastavusse viima hiljemalt 2012. a 1. jaanuariks.
(2) Erihoolekandeteenuse osutajad, kes osutavad määruse jõustumise ajal erihoolekandeteenust, peavad § 4 lõikes 3 ja § 6 lõikes 1 sätestatud nõuetele vastama hiljemalt 2013. a 1. jaanuariks.
(3) Erihoolekandeteenuse osutajad, kes osutavad määruse jõustumise ajal erihoolekandeteenust enne 1940. a ehitatud ehitises, peavad § 6 lõikes 1 sätestatud nõuetele vastama hiljemalt 2021. a 1. jaanuariks.
Paragrahvi 4 lõige 6 jõustub 2010. a 1. jaanuaril.

References: § 8
 § 202
 § 10
 § 4
 § 4
 § 5
 § 7
 § 8
 § 4
 § 6
 § 4
 § 6
 § 6